ועדת הכספים, כנסת 16, פרוטוקול מספר 217, 2005-11-08 09:30

יעקב ליצמן: שלום לכולם, אני מתכבד לפתוח את הישיבה.

יעקב ליצמן: על סדר היום - העברות תקציביות.

יעקב ליצמן: הפניה הראשונה – פניה מספר 170.

יעקב ליצמן: העברה לעבודות חוץ.

אייל אריה: יש פה תיקון של טעות שנעשתה.

אייל אריה: אין פה שום השלכה כספית על תקציב בתי הדיון, אלא רק תיקון של כמויות.

רוני בריזון: אתם מבקשים פה תוספת של תקנים.

ניסן סלומינסקי: תן להבין- יחידת הגיור עברה למשרד ראש הממשלה?

אייל אריה: כן.

אייל אריה: - -התקנים, בבתי הדין, בתחילת השנה היה שגוי.

אייל אריה: הבקשה מתקנת רק את הכמויות, אין לה שום השפעה תקציבית.

יעקב ליצמן: מי בעד הבקשה?

יעקב ליצמן: מי נגד?

יעקב ליצמן: תודה, הפניה לא אושרה.

ניסן סלומינסקי: אני מבקש רביזיה.

יעקב ליצמן: אנו עוברים לפניה 317.

אייל אריה: פה מדובר בתוספת של מיליון שקל לקניות של בתי הדין.

אייל אריה: מבחינה תקציבית, בבתי הדין, אין אפשרות לשלם לספקים.

אייל אריה: הפניה הזו מחכה בוועדה כבר מסוף אוגוסט.

יעקב ליצמן: הפניה התקבלה ב- 1 לספטמבר.

יעקב ליצמן: אני אפיל את זה, כפי שאמרתי לכם.

יעקב ליצמן: עד שלא יסתדרו אי הסדרים בבית הדין הרבני.

1028: אני דווקא מכבד את מה שאומר היושב ראש, כי לצערי, בנושא הפקידים במשרדי הממשלה - אין לי שום נשק על מנת לאיים עליהם כדי להקשיב לי או לשמוע לי.

1028: פה יש לו איזושהי טענה, ואני חושב שכאשר יביאו את התשובות, בהקדם - -

מיכל צוק: אנחנו רק רוצים סדר, זה הכל.

קריאות: - -

1028: טוב שתיקנת.

1028: זה לא איום.

1028: זו בקשה לקבלת הבהרות.

ניסן סלומינסקי: הבהרות למה?

יעקב ליצמן: אני ביקשתי הבהרות לכל מיני דברים שקורים בבתי הדין.

יעקב ליצמן: הפניתי את הבקשה שלי לשרת המשפטים.

יעקב ליצמן: כאשר אני אקבל תשובות אני אחליט הלאה.

יעקב ליצמן: מה הבעיה?

ניסן סלומינסקי: חצי שנה הם משותקים, כי טכנית לא ניתן לעבוד- אין דיו ואין כלום.

רוני בריזון: אני מבקש לומר שאנחנו, כאופוזיציה, ודאי מתנגדים.

רוני בריזון: אין אנו מתערבים בוויכוח בכל מה שקשור למינוי דיינים.

רוני בריזון: אין לנו בעניין הזה חלק או נחלה, וההצבעה שלנו אינה אינדיקציה בנושא.

ניסן סלומינסקי: קודם כל - להעיר על התמימות של "שינוי".

ניסן סלומינסקי: כולם יודעים את הוויכוח שיש לגבי מינוי דיינים.

ניסן סלומינסקי: לי יש את הוויכוח עוד יותר ממה שיש ליושב ראש.

ניסן סלומינסקי: יש לי פי כמה טענות יותר, ולאט לאט אני מקווה שזה יגיע לסדר שם.

ניסן סלומינסקי: עובדה היא שבינתיים, עד שלא יהיה סדר, אנחנו נעצור - - .

ניסן סלומינסקי: זה לא קשור לזה שכתוצאה מזה משותקים כל הרכבי בתי הדין.

רוני בריזון: יש שם הרכבים על הרכבים?

רוני בריזון: יושבים שם - - ?

ניסן סלומינסקי: שאתה תדע שזה על גבך.

ניסן סלומינסקי: כשתבוא עגונה - -

רוני בריזון: תעשה לי טובה.

רוני בריזון: אמנם בן דהאן משתבח בפסיקות שלו אבל כולנו יודעים.

ניסן סלומינסקי: מה כולנו יודעים?

רוני בריזון: אתה באמת חושב שבגלל שלא מינו שם דיינים אי אפשר להתיר שם עגונות?

רוני בריזון: על מה מדובר כאן?

ניסן סלומינסקי: אני מדבר על זה שהם לא יכולים, טכנית, לשבת.

ניסן סלומינסקי: מדובר על אמרכלות.

יעקב ליצמן: מי בעד פניה 317?

יעקב ליצמן: לא אושר.

יעקב ליצמן: רביזיה.

יעקב ליצמן: אנו עוברים לפניה בעמוד 26 .

מיכל צוק: הפניה נועדה לקצוב 30 מיליון שקל למוסדות התורניים.

רוני בריזון: קודם כל - את הנאום שלי על השקפת עולמי איך הדברים צריכים להתנהל בעולם הישיבות - אדחה לפעם אחרת.

רוני בריזון: לא אלאה את הציבור, אם כי אומר במשפט אחד, שמה שהיה צריך לקרות כאן זה בדיוק מה שקורה בארצות הברית.

רוני בריזון: אתה מכיר את המודל.

רוני בריזון: ארחיב את הדיבור על כך בפעם אחרת.

רוני בריזון: עכשיו אני רוצה להתייחס לפניה - הכסף הזה, ואני מתכוון לשאול את מיכל צוק - הוא כסף שלא יכולתי למצוא הסבר להעברתו אלא הסכמים פוליטיים חשאיים שמתחת לשולחן.

רוני בריזון: אומר היושב ראש שזה חלק מה- 140 מיליון שהיו חלק מה- 290 מיליון, שהיו חלק מההסכם הקואליציוני.

רוני בריזון: ה- 700 היו מעל לשולחן.

רוני בריזון: גם ה- 290 היו מעל לשולחן, וגם ה-140 מיליון שמתוכם- היו מעל לשולחן.

רוני בריזון: ה- 30 מיליון שהם מביאים היום הם מתחת לשולחן.

רוני בריזון: אף אחד לא ידע על כך, אין לזה הסבר, אין לזה הצדקה, וה-140 מיליון שהיושב ראש אמר שזה חלק - -

יעקב ליצמן: אני לא אמרתי מילה עדיין ולכן אני מוחה על כך שאתה מכניס - -

רוני בריזון: אני מצטט מהעיתון, עיתון "הארץ", מאתמול.

יעקב ליצמן: אני לא אמרתי מילה עדיין, ואף אחד לא שאל אותי.

יעקב ליצמן: לכן אני מוחה על כך שאתה מכניס מילים לפי.

רוני בריזון: אני מצטט מהעיתון.

יעקב ליצמן: לא אמרתי עדיין מילה אחת.

יעקב ליצמן: כשיהיה לי להגיד – אני אגיד.

יעקב ליצמן: כרגע, מיכל צוק הסבירה - -

רוני בריזון: היא לא הסבירה שום דבר.

רוני בריזון: לא צריך להוסיף לישיבות, אין שום סיבה בעולם.

יעקב ליצמן: אני לא מבין שום דבר.

יעקב ליצמן: למה צריך 700 מיליון שקל ל "שינוי"?

רוני בריזון: לחולים - -

יעקב ליצמן: 700 מיליון שקל של "שינוי" לתרופות, לבתי חולים, לדיאליזיה, ו "שינוי" לא נתנה להם את זה.

אהוד רצאבי: תן לנו פירוט .

רוני בריזון: זה סקנדל.

משה גפני: - - -

קריאות: - - -

משה גפני: אפשר להעביר את זה לשחמט.

רוני בריזון: עיניכם צרה.

קריאות: - - -

חיים אורון: אני לא מדבר בשום 700 מיליון ולא בשם 290 מיליון, למרות שהציעו לי.

משה גפני: כמה?

רוני בריזון: כמה?

מיכל צוק: מה עם העניים?

חיים אורון: אמרו לי – לפי התעריף הגבוה.

חיים אורון: כי התעריף הגבוה הוא של ה "אגודה".

חיים אורון: אני אומר בדיוק : הציעו לי לפי התעריף הגבוה.

חיים אורון: ה "אגודה" זה היה 290 לחלק ל- 5, וזה נתן אז קרוב ל- 60 מיליון לחבר כנסת - - התעריף של "שינוי" היה יותר נמוך - 700 לחלק ל-14, משהו בסביבות 50.

חיים אורון: אמרתי שאני לא במשחק הזה.

חיים אורון: לכן, מבחינתי, השרץ הוא אותו שרץ.

חיים אורון: העיוות הוא אותו עיוות, והצעקות הדדיות פה בין "שינוי" לבין החרדים – לא מכשירות את השרץ.

רוני בריזון: בעיניך - כסף למילואים וכסף לישיבות הוא אותו הדבר?

חיים אורון: אני מדבר על ההליך, שלפיו, חברי כנסת שמצביעים על התקציב - משלמים למפלגה, והיא מחליטה למה.

רוני בריזון: סליחה, אתם לא מחליטים שאתם רוצים להתרכז בנושאי מים לחקלאות?

רוני בריזון: כן, יש לכם נושא.

משה גפני: להם יש מים ולכם יש שחמט.

חיים אורון: מים, והרבה מאד דברים חשובים, אבל לא כמתת עבור הצבעה.

חיים אורון: אבל אני רוצה להגיד עוד דבר, לאנשי האוצר: בדרך כלל, סעיף כזה - - על פי ההסכם הקואליציוני.

יעקב ליצמן: לא, לא.

יעקב ליצמן: אתה פשוט מבלבל כאן.

חיים אורון: אם ה- 30 מיליון האלה הם לא במסגרת ההסכמים הקואליציוניים – אז מותר להבין: מה בא פתאום סכום עגול כזה, מחולק לשני סכומים עגולים?

חיים אורון: בדרך כלל אתם מביאים לא סכומים עגולים.

חיים אורון: ולמה?

חיים אורון: והאם בתוך כל תקציבי משרד החינוך, בחודש נובמבר, 2005, הסכום היחידי או התחום היחידי שאתם חושבים שהגיע הזמן לתגבר אותו עכשיו ב-30 מיליון שקל, שהוא בערך 6% מהתקציב כולו, התקציב המקורי שהוא פחות מ- 600 מיליון - מה הנימוקים שלכם?

חיים אורון: איך ה- 30 מיליון הללו עומדים ביחס לבעיה של תגבור שעות?

חיים אורון: ביחס לבעיה של ילדים עם צרכים מיוחדים בתוך מערכת החינוך, שקראתי לפני שבוע בעיתון שאין תקציבים לממן את הצרכים שלהם בתוך מערכת החינוך.

חיים אורון: למה ה- 30 מיליון האלה?

חיים אורון: אני מודה, כשאני רואה שני סכומים עגולים כאלה, מחולקים לשניים, אני לא צריך לבדוק הרבה.

חיים אורון: אני מבין בדיוק מה הריח שעולה מזה.

חיים אורון: לפחות תנו לנו הסבר לריח.

יעקב ליצמן: לא אמרת במשך כל השנה נאום חוצב להבות כזה על כל מיני העברות שהיו בוועדה במשך השנה , שגם היו על פי בקשה של חברי כנסת שרצו לעזור לסקטור כזה או אחר.

יעקב ליצמן: הכל לפי בקשה לגיטימית.

יעקב ליצמן: אם הבעיה היא כאן שבא חבר הכנסת ליצמן - -

חיים אורון: לא, תסביר לי - -

יעקב ליצמן: אם היה בא מישהו ואומר לך שרוצים להעביר את הכסף הזה לעמותה, והיום זה אסור, על פי חוק - אז היית צודק.

יעקב ליצמן: בסך הכל אומרים: היתה פגיעה.

יעקב ליצמן: כשאני עזבתי את ועדת הכספים לפני 4 שנים, תקציב הישיבות היה מיליארד ו- 32 מיליון שקל.

יעקב ליצמן: השנה, בתוך התקציב, לולא ההסכם הקואליציוני, התחלנו ב- 371 מיליון שקל, שליש מהתקציב.

יעקב ליצמן: בא ההסכם הקואליציוני והוסיף 100 מיליון שקל.

יעקב ליצמן: הגענו ל- 500 מיליון, לחצי.

יעקב ליצמן: אז באו חברי כנסת, ראו שהמצב קשה, וביקשו להוסיף כסף לישיבות.

יעקב ליצמן: להגדיל טיפה את התקציב לפת לחם, לאברכים.

יעקב ליצמן: תסביר לי מה רע בזה.

יעקב ליצמן: למה מותר לך לדאוג לבית חולים אלמוני ולי אסור לדאוג לזה?

יעקב ליצמן: הרי זו דמגוגיה מה שאתם עושים כאן.

חיים אורון: למרות ההתרגשות שלך, שמובנת לי - ההשוואה בין בית חולים ובין מחיר המים ובין מה שאתה לא רוצה - -

משה גפני: תקציב המדינה מיותר לחלוטין

יעקב ליצמן: באו חברי כנסת, ביקשו להוסיף לאברכים.

יעקב ליצמן: אין להם כסף לאכול.

יעקב ליצמן: להגדיל טיפה, מה רע בזה?

יעקב ליצמן: לטומי לפיד היתה בעיה קשה מאד עם השחמט.

יעקב ליצמן: אז הבנו שצריך להוסיף לשחמט.

רוני בריזון: - - -

משה גפני: - - בגלל שאתם לא מסוגלים לכלום.

רוני בריזון: אנחנו לא יודעים לגנוב.

יעקב ליצמן: תסביר לי למה שחמט יותר חשוב מפת לחם לאברך.

יעקב ליצמן: שומו שמים.

יעקב ליצמן: תסביר לי את זה.

יעקב ליצמן: ברגע שאתה תסביר לי את זה - - הנאום הדמגוגי שלך ברגע שהעבירו כסף לשחמט.

1028: חברים, תראו.

1028: זה לא סקנדל, ואני אסביר לכם למה.

1028: אנחנו פה חברים בוועדת הכספים, ואני פונה פה לחברי הוותיק, ידידי, חבר הכנסת אורון.

1028: אתה יושב פה כל כך הרבה שנים.

1028: עברו תחת הידיים שלך הרבה העברות תקציביות.

1028: בין היתר היית גם חבר ממשלה.

1028: היו הסכמים קואליציוניים.

1028: באף מקום לא כתוב - -

יעקב ליצמן: לא, לא כתוב.

1028: באף מקום לא כתוב - -

יעקב ליצמן: כשהעבירו את הכסף שלכם לא היה כתוב - -

רוני בריזון: אני מביא 30 מיליון שלא כתוב.

רוני בריזון: תביא אתה אגורה אחת.

יעקב ליצמן: לגולש מותר, לפת לחם אסור.

יעקב ליצמן: לשחמט יש כסף.

1028: לכן אני אומר פה: עוד לא נתקלתי באף העברה שכתוב בה : הסכם קואליציוני.

יעקב ליצמן: קורה פעם.

יעקב ליצמן: אבל על ה- 700 מיליון שקל - -

1028: אנחנו, פה, אישרנו.

יעקב ליצמן: לא היה כתוב על ההעברה של הכסף לשחמט – הסכם קואליציוני.

קריאה: לא היה כזה.

יעקב ליצמן: היה, ועוד איך היה.

1028: חברים, אני מבקש.

1028: העברנו פה על כך הרבה סכומים.

1028: האם מישהו יכול לומר לי איפה הפירוט, ידידיי מ "שינוי", של ה- 700 מיליון שקל?

רוני בריזון: תבוא אלי ואתן לך את הפירוט, עד לפרוטה האחרונה.

משה גפני: - - -

קריאות: - - -

משה גפני: - - -מה, הם פסולים?

משה גפני: הם לא פסולים.

משה גפני: הם כמוך וכמוני.

רוני בריזון: הם לא פסולים.

רוני בריזון: השיטה פסולה.

משה גפני: צדיק גדול - - -

קריאות: - - -

משה גפני: אתם מושחתים.

רוני בריזון: או, צדיק גדול.

מיכל צוק: רוני, אתם אשמים.

קריאות: - - -

רוני בריזון: הכל היה על השולחן, ופה מביאים לנו כסף מתחת לשולחן.

מיכל צוק: הפכתם להיות אותו הדבר.

משה גפני: אתם מושחתים.

יעקב ליצמן: מפלגת שינוי נכנסה לספר השיאים של "גינס".

יעקב ליצמן: היה חבר כנסת מטעם "שינוי" שכיהן יומיים כשר, ואיזה פלא - ביומיים האלה היה דו"ח מבקר המדינה על מינויים פוליטיים שלו.

יעקב ליצמן: יומיים הוא היה שר, לא יותר.

יעקב ליצמן: בדו"ח המבקר האחרון יש ביקורת שהוא עשה שלושה מינויים.

יעקב ליצמן: זו היסטוריה, זה לא קרה באף מקום.

יעקב ליצמן: "שינוי" – יושר.

יעקב ליצמן: שר יומיים - - -

קריאות: - - -

רוני בריזון: אף אחד לא יודע מה הם נתנו כתמורה ל- 30 מיליון האלה.

רוני בריזון: מה נתתם בתמורה?

1028: - - זה מותר.

1028: זה בסדר\

1028: .

1028: מדובר בבני אדם, לאן זה עובר?

1028: זה עובר לישיבות, מה לא בסדר?

קריאות: - - -

משה גפני: הוועדה מעבירה מיליארדים כל שבוע.

משה גפני: על 30 מיליון תראו מה קורה.

משה גפני: מושחתים.

משה גפני: במי מדובר?

משה גפני: מדובר בבני אדם.

רוני בריזון: כשאתה צורח אני יודע שאתה לא צודק.

יעקב ליצמן: רבותיי - מי בעד בקשה מספר 426?

יעקב ליצמן: 7 בעד.

יעקב ליצמן: מי נגד?

יעקב ליצמן: - 3 נגד.

יעקב ליצמן: נמנעים – אין.

יעקב ליצמן: הבקשה אושרה.

יעקב ליצמן: אנו עוברים לעמוד 7 - 15 מיליון שקל לביטול עסקאות - מנהל מקרקעי ישראל.

יעקב ליצמן: אין נציג.

יעקב ליצמן: אנו עוברים לעמוד 9 ו- 12.

יובל פרידמן: 408 409 עד 412.

יובל פרידמן: הפניה נועדה להעביר את ההשתתפויות של משרד הבריאות בפרויקט "מרכבה" סכומי שינוי קטנים מאד, אבל הם דורשים העברה.

ניסן סלומינסקי: כמה כסף בסך הכל הפרויקט הזה עולה?

ניסן סלומינסקי: כי בכל פעם מכניסים לנו את העניין של "מרכבה"

יובל פרידמן: בפניה הזו לא מדובר על כסף.

יובל פרידמן: זה מפחית את ההשתתפויות של משרד הבריאות בפרויקט הזה.

יובל פרידמן: מדובר במעט מאד כסף, באופן יחסי לתקציב המשרד, אבל זו הקטנת ההשתתפות בסך הכל.

יעקב ליצמן: מי בעד 408 עד 412?

יעקב ליצמן: אושר, תודה.

יעקב ליצמן: אנו עוברים לעמוד 16 .

יעקב ליצמן: עסקים קטנים - 414, 415.

מיכל צוק: הפניה נועדה להעביר מיליון שקל לעסקים קטנים במגזר הערבי, בהתאם להחלטת ממשלה.

יעקב ליצמן: מי בעד?

יעקב ליצמן: מי נגד?

יעקב ליצמן: תודה, הבקשה אושרה.

יעקב ליצמן: עמוד 19- אין נציג.

יעקב ליצמן: עמוד 420 - ביטוח לאומי, בתי משפט - אין נציג.

יעקב ליצמן: 421- משרד החוץ.

יעקב ליצמן: 009 09 משרד החוץ .

הראל בלינדה: עמוד 19 - הפניה היא לביצוע שינויים פנימיים בתקציב למשרד החוץ בהתאם לסדרי עדיפויות שלו – 5.8 מיליון שקל שלפתיחה של שתי נציגויות חדשות.

יעקב ליצמן: מי בעד הבקשה?

יעקב ליצמן: מי נגד?

יעקב ליצמן: תודה, הבקשה אושרה.

יעקב ליצמן: פניה 420 - משרד המשפטים.

הראל בלינדה: במסגרת הדיון והחלטת הממשלה על תקצוב 50 פרקליטים ומתמחים במסגרת המלחמה באלימות לשם טיפול בתיקים הממתינים לבירור דין בפרקליטות.

הראל בלינדה: בנוסף, תגבור תקציב האמרכלות של הנהלת בתי המשפטי ב- 1,700 אלפי שקלים וכן תגבור השתתפות הביטוח הלאומי בהנהלת בתי המשפט ב- 1,600 אלפי שקלים.

יעקב ליצמן: מי בעד 420?

יעקב ליצמן: תודה, אושר.

יעקב ליצמן: אנו עוברים לבקשה מספר 421.

הראל בלינדה: מדובר על הפשרת רזרבה להתייקרויות.

יעקב ליצמן: מי בעד?

יעקב ליצמן: מי נגד?

יעקב ליצמן: תודה, אושר.

יעקב ליצמן: אנו עוברים לבקשה מספר 009 09.

הראל בלינדה: גם כאן - העברת עודפים.

יעקב ליצמן: מי בעדה הבקשה?

יעקב ליצמן: מי נגד?

יעקב ליצמן: תודה, אושר .

יעקב ליצמן: אנחנו עוברים לבקשה של משרד התחבורה – 79026.

הרצל בן יהושע: מדובר בעודפים מהשנה שעברה, שהמשרד התחייב עליהם.

יעקב ליצמן: מי בעד?

יעקב ליצמן: מי נגד?

יעקב ליצמן: תודה, אושר.

יעקב ליצמן: 422 - חממות טכנולוגיות, מכון היצוא.

מיכל צוק: הפניה נועדה לעשות שני דברים: אל"ף, בתוך התקציב של המדען הראשי, להעביר כסף לחממות טכנולוגיות.

מיכל צוק: דבר שני - 650 אלף שקל לתערוכה של מכון היצוא.

יעקב ליצמן: מי בעד?

יעקב ליצמן: מי נגד?

יעקב ליצמן: תודה, אושר.

יעקב ליצמן: אנו עוברים לבקשה הבאה – איכות הסביבה.

ערן פולק: במסגרת ההחלטות לתקציב 2006 הוסכם על העברת 100 מיליון שקל למשרד לאיכות הסביבה, לשנים 2005-2006.

ערן פולק: מתוך הסכום הזה, 22 -- , זה הולך בעיקר לנושאים של תמיכה ברשויות מקומיות, פסולת בנין, הקמת תשתיות לטיפול בפסולת, קצת מחקרים בנושאים שקשורים לאיכות סביבה.

יעקב ליצמן: מי בעד בקשה מספר 435, 436?

יעקב ליצמן: מי נגד?

יעקב ליצמן: תודה, אושר.

יעקב ליצמן: אני מודה לכם, הישיבה נעולה.